доказателства, че същите нарушения не засягат в еднаква степен продуктите, предназначени за износ, Комисията счете, че същите нарушения засягат и експортните цени. Всъщност изглежда, че цената на вноса на много от суровините, изнасяни от КНР за Бразилия, е по-ниска от цената на останалия внос. Като се изключи КНР, вносът от други трети държави остава представителен, като варира от 40 % до 100 % от общия обем на вноса в Бразилия.
 (153)
 Комисията установи, че обемите на вноса на аргон в Бразилия са били незначителни и поради това референтната стойност не може да се счита за надеждна. Що се отнася до отломките от стомана, Комисията установи, че цената на вноса в Бразилия е значително по-висока от цената на вноса на горещовалцованите плоски продукти от стомана и поради това също бе счетена за ненадеждна.
 (154)
 Тъй като действителните разходи за аргон на оказалия съдействие производител износител са представлявали пренебрежимо малък дял от общите разходи за суровини (по-малко от 0,005 %) през разследвания период, като не оказват въздействие при изчисляването на дъмпинговия марж, независимо от източника, използван за замяната им, Комисията реши да включи тези разходи в общопроизводствените разходи.
 (155)
 За да определи цената на отломките от стомана, при която няма нарушения, Комисията използва статистическите данни за износа на Бразилия. За изчисляването на експортната цена на отломките от стомана се прилагат съответно разпоредбите от съображение 152. Освен това Комисията отбеляза, че не е имало износ на отломки от стомана от Бразилия за КНР.
 (156)
 С цел да се установи цената, при която няма нарушения, на суровините, доставени на входа на завода на производителя износител, както е предвидено в член 2, параграф 6а, буква а), първо тире от основния регламент, Комисията добави разходи за международен транспорт и застраховка (71), приложи вносното мито на представителната държава и добави вътрешни транспортни разходи към цената на вноса. Международните и вътрешните транспортни разходи за всички суровини, както и разходите за застраховки бяха оценени въз основа на проверените данни, предоставени от оказалия съдействие производител износител.
 (157)
 Когато за определяне на цената, при която няма нарушения, на дадена суровина, бе използвана експортната цена (72), не бяха извършени допълнителни корекции на данните от GTA. Комисията счете, че разходите между даден бразилски доставчик и международно пристанище са равни на разходите между този доставчик и неговия бразилски клиент. Поради това стана възможно цената от GTA да бъде приета като цена на суровината, доставена на входа на завода на производителя износител.
 (158)
 Поради посочените в съображения 137—140 причини Комисията използва международна референтна стойност за определяне на разходите, при които няма нарушения, за профилите от стомана. Използваната международна референтна стойност, при която няма нарушения, е латиноамериканската цена франко завода за конструктивни профили и греди (73). За тази референтна стойност бе счетено, че е без нарушения, тъй като се основава на средноаритметична стойност на сделките в Бразилия и Мексико, за които бе получена информация, и поради това за нея бе прието, че отразява конкурентните пазарни условия в посочената зона. В резултат от посочената референтна стойност бяха определени цени в размер от 4,55 CNY/kg до 5,61 CNY/kg